tomron87/hebrew-wikipedia-sentences-corpus huggingface dataset:
המיקוד ההתנהגותי (או טירגוט, ובאנגלית: Behavior Targeting) כולל מגוון של טכנולוגיות ושיטות, המשמשות מפרסמים להגדיל את יעילות השיווק והפרסום, באמצעות שימוש במידע ממשתמשים שגולשים באינטרנט.
המיקוד ההתנהגותי מתייחס למידע, שנאסף מהתנהגות גלישה באינטרנט (לדוגמה, דפים, שבהם הגולשים ביקרו או חיפשו) כדי לבחור פרסומת להצגה .
כאשר צרכן מבקר באתר אינטרנט, האתר מסוגל לאסוף מגוון רחב של מידע, כולל הדפים, שאליהם המבקר נכנס, פרק זמן שהוא מקדיש לכל דף, קישורים שעליהם הוא לוחץ, חיפושים שהוא מבצע, ואינטראקציות אחרות.
המידע הזה מאפשר לאתר ליצור פרופיל אישי, המקושר לדפדפן האינטרנט של המבקר.
לאחר מכן, בעלי האתרים יכולים להשתמש בנתונים האלה כדי ליצור פלחי קהל מוגדרים, שמתבססים על בעלי פרופילים דומים.
כאשר מבקרים חוזרים לאתר מסוים או לקבוצת אתרים, המשתמשים באותו דפדפן אינטרנט, ניתן להעריך שהם מגלים עניין.
הפרופילים יכולים לשמש משווקים ומפרסמים להציג את הפרסומות המקוונות שלהם ואת ההודעות שלהם בפני המבקרים, שמציגים רמה גבוהה יותר של עניין כלפי המוצרים והשירותים המוצעים.
המיקוד ההתנהגותי התגלה כאחת הטכנולוגיות העיקריות, המשמשות להגברת היעילות והרווחים של שיווק ופרסום דיגיטלי, שכן ספקי המדיה מסוגלים לספק פרסומות רלוונטיות ביותר לכל משתמש בנפרד.
על בסיס התאוריה כי פרסומת ממוקדת היטב יוצרת עניין יותר גבוה אצל הצרכן, בעלי אתרים יכולים לגבות תשלום יותר גבוה עבור פרסומת ממוקדת מבחינה התנהגותית.
בהתאם לתאוריה הזאת, השיווק ההתנהגותי עוזר להגיע לגולשים עם זיקה, להגיע לגולשים שלא נחשפו לקמפיין מדיה, ליצור קשר עם גולשים שהפסיקו לגלות עניין, ולהתחבר מחדש עם לקוחות לשעבר ולקוחות פוטנציאליים.
האפליקציות עבור המיקוד התגובתי אמורות לענות על השאלות הבאות:
האם אנשים קונים את מה שמנסים למכור להם?
ניתוח משתמשים – מהו ערך הלקוח?
לאילו פלחי שוק ניתן לשייך את הלקוח?
באיזו נקודה במחזור החיים של הלקוח הוא פורש, רוכש, מצרף חברים או מדרג את האפליקציה?
חוויית משתמש – האם האפליקציה עושה דברים באופן הנכון ונוח למשתמש?
מפת דרכים לניתוח פיצ'רים – מה עובד ומה לא עובד?
במה אנשים עושים שימוש ובמה לא?
ניתוחים שיווקיים – כיצד אפיקי שיווק שונים מביאים צרכנים ובאילו סוגי המשתמשים מדובר?
מרבית הגופים, שנותנים שירותי "פילוח התנהגותי", מחויבים, לפחות על-פי ההצהרה, לחיסיון ולשמירה על פרטיותם של הגולשים.
לכן, במקום לשמור שם או מספר זהות, הם מייצרים מספר גולש אנונימי.
למרות זאת, משתמשים וארגונים רבים מודאגים מבעיות הפרטיות, הקשורות לסוג כזה של מיקוד.
תעשיית המיקוד ההתנהגותי מנסה לבלום את הביקורת באמצעות חינוך, הסברה והגדרת מגבלות על מוצרים, כדי למנוע זיהוי אישי של משתמש קצה או לקבל ממנו אישור לאיסוף מידע.
בהקשר זה חוקק הפרלמנט האירופי ב-2016 את חוקי ה-GDPR על מנת להגן על נושאי המידע בטריטוריית האיחוד האירופי בכל הנוגע לעיבוד נתונים אישיים של משתמשים.
רשתות פרסום משתמשות במיקוד התנהגותי בדרך שונה מזאת של אתרים רגילים.
מאחר שהן מנגישות פרסומות באתרים מרובים, הן מסוגלות לבנות תמונה של ההרכב הדמוגרפי של משתמשי האינטרנט.
נתונים מביקור באתר אחד יכולים להישלח לחברות רבות, כולל חברות בת של "מיקרוסופט" ו"גוגל", "פייסבוק", "יאהו", אתרי איסוף מידע וחברות פרסום יותר קטנות.
מידע כזה לעיתים נשלח ליותר מ-100 אתרים, כולל שותפים עסקיים, מפרסמים וצדדים שלישיים אחרים למטרות עסקיות.
הנתונים נאספים באמצעות קובצי "עוגיות", "אלומות ווב" וטכנולוגיות דומות ו/או תוכנות פרסום צד שלישי.
כדי לאסוף באופן אוטומטי מידע על משתמשי אתר ועל פעולות באתר, חלק מהשרתים אף רושמים את הכתובת, שממנה הגיע הגולש, הכתובת שאליה הוא עזב לאחר הגלישה, אילו פרסומת הוא ראה ועל אילו פרסומת הוא לחץ במהלך הביקור.
הנתונים האלה בדרך כלל נאספים מבלי לצרף את שמות האנשים, כתובת הדואר האלקטרוני או מספר הטלפון שלהם, אף הם עשויים לכלול מידע מזהה אחר, כגון כתובת ה-IP, כתובת ה-MAC, קובץ "עוגייה" או מזהה אלפא-נומרי ייחודי של המכשיר.
חלק מהחנויות עשויות ליצור מזהה אורח פנימי המצורף לנתונים הללו.
קובצי "עוגיות" משמשות לשליטה על הצגת פרסומת ולמעקב אחר פעילויות הגלישה ודפוסי שימוש באתרים.
חברות משתמשות בנתונים הללו כדי להסיק את הגיל, המין ותחומי ההתעניינות האפשריים של אנשים, כדי שיוכלו ליצור פרסומות מותאמות אישית, כדי שילחצו עליהם בסיכוי יותר גבוה.
למרות שהמיקוד התגובתי מאפשר לעסקים לקבל תנועת גולשים ולקוחות מכווני קנייה ופעולה הרלוונטיים, יש לו מספר חסרונות מהותיים.
לעיתים המפרסמים משקיעים מאמצים גדולים על מנת להתברג גבוה ובסופו של דבר מגלים, שאיכות ההקלקות איננה גבוהה כפי שציפו (כלומר, הביקורים אינם מייצרים מכירות).
גוגל עלולה להחליט מחר על שיטות שונות, ומכאן שאנו עלולים להשקיע מאמצים רבים בשיטה מסוימת ולגלות בוקר אחד, שגוגל החליטה שזה לא רלוונטי יותר, וחודשים של עבודה ומשאבים כספיים רבים יורדים לטמיון.
לדוגמה, כתיבת תכנים בבלוגים המקושרים לאתר החברה הייתה טכניקה פופולרית ויעילה, עד גוגל החליטה שזה לא מקובל, וברגע אחד ההרגל מושרש הזה הפך לפעולה "לא רצויה".
לא ניתן להעריך במדויק את ההצלחה.
כיום גוגל לא מאפשרת למשווקים לדעת בדיוק מאיפה הגיעו אליהם הגולשים ומה הם עשו באתר, בפילוח על-פי מילות מפתח.
קשה לבודד את גורמי ההצלחה.
אי אפשר להניח את האצבע על הפעולה המדויקת, שגרמה לתוצאה מוצלחת.
סדרה של פעולות מתבצעת באופן מתמשך ולא ניתן למדוד כל אחת ואחת מהן בנפרד, מכוון שכל אחת יכולה להשפיע על האחרת, השילובים בין פעולות עשויים לייצר תגובות כאלו או אחרות.
שירות Google Analytics, שמוצע על ידי גוגל לאיסוף ויצירת נתונים סטטיסטיים מפורטים על תנועות הגולשים באתרי אינטרנט, כולל פירוט על מקורות התנועות ואמצעי מכירות.
השירות מיועד למשווקים ובמיוחד למנהלי אתרים ואנשי טכנולוגיה הקשורים לענף ניתוחי אינטרנט.
השירות יכול לעקוב אחרי מבקרים מכל המקורות, כולל מנועי חיפוש ורשתות חברתיות, ביקורים ישירים ואתרים מפנים.
הוא גם מאפשר מדידה של יעילות הפרסומות לאתר, כמו פרסומות בתשלום ללחיצה (PPC), שיווק בדואר אלקטרוני ומדידת כניסות מתוך קישורים ממסמכים דיגיטליים כמו מסמכי PDF.
מיקס פאנל הוא כלי חינמי היכול לספק את רוב הדרישות הבסיסיות.
עם זאת, מנגנון התמחור האגרסיבי פחות מתאים למקרים של כמות משתמשים צפויה גבוהה.
נותן אפשרות לנהל את רשימת המשתמשים, עם השמות שלהם ולשלוח להם דיוורים על פי פילוחים כמו Life Time Value.
Apsalar היא מערכת שמטרתה לא רק לנתח את אפיקי השיווק, מעבר לספירה בסיסית של כמות הורדות אפליקציה, למשל.
מטרתה להתמודד עם חוויית המשתמש ולנתח את הרגלי הגולשים על מנת שיוכלו לחזור שוב.
זאת על ידי שימוש ביכולות A/B Testings, שאלונים למשתמשים, תכנים המשתנים באופן דינמי בהתאם לסוג הגולשים (Behavioral targeting), ואם רוצים להציע כמה Promotions למשתמשים, היא עוזרת לבנות את הפרופילים להציע את ה-Promotion המתאים לסוג פרופיל הגולש.
Apsalar היא לא רק כלי אנליטיקס, היא מערכת פרו אקטיבית המשלבת אנליטיקס עם Content Targeting.
אחד הכלים הוותיקים בשוק, הוא מוצר Freemium כלומר האנליטקיס בחינם, שאר המודולים כמו Monetization – לא.
הוא חזק בעיקר מסיבות של שמירת מידע ופרטיות.
Flurry שמים דגש על אלמנטים שיווקיים וכל מה שקשור ל"ביזנס" של האפליקציה (שיווק מול מכירות/התקנות).
מעבר לזה, הם פוזלים לממשק של גוגל אנליטיקס ולאחרונה אפשרו גם בניית דשבורדים, שליחת התראות (Alerts) וניתוח Funnels מוצלח יותר.
אחד הכלים שיש לפלארי, זו היכולת לראות Benchmark על מול המתחרים, כלומר איך האפליקציה או אתר מתנהג יחסית לאחרים באותה הקטגוריה.
מיקה סוגימוטו (ביפנית: 杉本美香; נולדה ב-27 באוגוסט 1984) היא ג'ודוקא יפנית אשר מתחרה בקטגוריית המשקל הכבד (מעל 78 ק"ג).
סוגימוטו התחרתה פעם אחת במשחקים האולימפיים בלונדון 2012 וזכתה במדליית הכסף בקטגוריית המשקל מעל 78 ק"ג לאחר שניצחה בחצי הגמר את קרינה בראיינט הבריטית והפסידה בגמר לאידיאליס אורטיז הקובנית.
סוגימוטו מחזיקה בחמש מדליות מאליפויות העולם, שתי מדליות זהב (2010) ושלוש מדליות ארד (2008 ו-2011).
במשחקי אסיה היא זכתה במדליית זהב (2010) ובאליפויות אסיה היא זכתה בארבע מדליות, שלוש מדליות זהב (2005 ו-2008) ומדליית כסף (2004).
במהלך הקריירה סוגימוטו זכתה במדליות רבות בתחרויות מהסבב העולמי וביניהן מדליות מטורנירי טוקיו וריו דה ז'ניירו.
מיקו טאשירו (ביפנית: 田代未来; נולדה ב-7 באפריל 1994) היא ג'ודוקא יפנית אשר מתחרה בקטגוריית המשקל עד 63 ק"ג, סגנית אלופת העולם (2018 ו-2019).
באוגוסט 2009 זכתה טאשירו באליפות העולם לקדטים (עד גיל 17) שנערכה בבודפשט.
באוגוסט 2010 היא השתתפה באולימפיאדת הנוער בסינגפור וזכתה במדליית הזהב.
באוקטובר אותה השנה היא זכתה גם באליפות העולם לג'וניור (עד גיל 20) שנערכה באגאדיר.
בנובמבר 2013 טאשירו זכתה במדליה הראשונה שלה בתחרות מהסבב העולמי לבוגרים כאשר זכתה במדליית כסף בגראנד סלאם טוקיו היוקרתי.
באליפות העולם בשנת 2014 שנערכה בצ'ליאבינסק, אליפות העולם הראשונה בה טאשירו השתתפה, היא זכתה במדליית ארד לאחר חמישה ניצחונות והפסד אחד.
את ארבעת הקרבות הראשונים שלה היא ניצחה באיפון והגיעה לשלב חצי הגמר בו הפסידה באיפון לירדן ג'רבי הישראלית לאחר ריתוק.
טאשירו נשרה לקרב על מדליית הארד בו גברה באיפון על אדוויג' גוונד האיטלקייה.
באליפות העולם בשנת 2015 שנערכה באסטנה, טאשירו שוב זכתה במדליית הארד.
היא ניצחה את שני הקרבות הראשונים שלה באיפון אך הפסידה בשלב רבע הגמר לקלריס אגבניינו הצרפתייה ונשרה לקרבות בית הניחומים.
לאחר ניצחון על אניקה ואן אמדן ההולנדית, טאשירו עלתה לקרב על מדליית הארד וזכתה במדליה אוטומטית לאחר שיריבתה ההולנדית יול פרנסה לא יכלה להופיע לקרב.
טאשירו השתתפה באולימפיאדת ריו דה ז'ניירו 2016 וסיימה במקום החמישי בקטגוריית המשקל עד 63 ק"ג.
היא הגיעה עד שלב חצי הגמר בו הפסידה לקלריס אגבניינו ונשרה לקרב על מדליית הארד.
בקרב על המדליה היא הפסידה בניקוד ווזארי לירדן ג'רבי הישראלית.
באליפות העולם בשנת 2018 שנערכה בבאקו היא זכתה במדליית כסף.
את שלושת הקרבות הראשונים שלה היא ניצחה באיפון והגיעה לשלב חצי הגמר בו ניצחה בווזארי את טינה טרסטניאק הסלובנית.
בגמר טאשירו התמודדה מול קלריס אגבניינו הצרפתייה ולאחר ארבע דקות ללא ניקוד, הקרב נכנס לניקוד זהב.
50 שניות בתוך זמן ניקוד הזהב, טאשירו הפסידה באיפון.
באליפות העולם 2019 שנערכה בטוקיו, זכתה טאשירו פעם נוספת במדליית הכסף.
את שתי קרבותיה הראשונים היא ניצחה באיפון.
ברבע הגמר היא ניצחה בווזארי את סאנה ורמיר ההולנדית לאחר תרגיל קוסוטו-גרי ובחצי הגמר היא ניצחה את טינה טרסטניאק הסלובנית לאחר שטרסטניאק ביצעה נעילת בריח בשם וואקי-גטאמה בצורה לא חוקית והודחה.
בגמר טאשירו התמודדה מול קלריס אגבניינו הצרפתייה והפסידה בווזארי 7 דקות ו-7 שניות בתוך זמן ניקוד זהב.
באולימפיאדת טוקיו 2020, זכתה טאשירו במדליית כסף יחד עם נבחרת יפן בתחרות הקבוצתית.
בתחרות האישית בקטגוריית המשקל של עד 63 ק"ג, היא הודחה בסיבוב השני לאחר הפסד לאגאתה אוזבודה-בלאך מפולין.
שנה קטגוריה עיר מדינה 2014 גראנד פרי בודפשט 2015 מאסטרס רבאט 2016 מאסטרס גוודלחרה 2017 גראנד פרי חוחחוט סין 2017 גראנד סלאם טוקיו 2017 מאסטרס סנט פטרסבורג 2019 גראנד סלאם דיסלדורף 2019 גראנד סלאם באקו 2020 גראנד סלאם דיסלדורף 2021 גראנד סלאם טשקנט
מיקוהאזה (בהונגרית: Mikóháza) הוא כפר במחוז בורשוד-אבאוי-זמפלן שבצפון מזרח הונגריה.
הוא שוכן למרגלות רכס הרי טוקאי-אפרייש, ליד נחל בוז'ווה.
על פי המסמכים הראשונים שנכתבו הוקם הכפר בשנת 1235, כאשר משפחת מיקו משבט אובל התיישבה כאן.
האנשים החיים כאן עסקו בחקלאות, גידול בעלי חיים וחקלאות במפעלים במהלך המאות האחרונות.
מהמחצית השנייה של המאה ה-19 מילאה החקלאות תפקיד משמעותי.
במאה ה -20 התייצבה ההתיישבות בכל רחבי הארץ פעמיים: בשנות השלושים ובשנות החמישים והשישים.
המראות בכפר: כשמגיעים משאטוראליאויהיי רואים את האנדרטה עם הנשר המיתי של ההונגרים הקדומים שהוקם לכבוד החיילים שנהרגו במלחמת העולם הראשונה בקצה הדרומי של הכפר.
ניתן לחלוף ליד האנדרטה על פני מגדל הכנסייה היוונית הקתולית.
המגדל נבנה בשנת 1769 והוא מעוטר ב 48 תמונות עם צלב המשיח באמצע ועם מרים הבתולה וסנט ג'ון משני הצדדים.
פארק המילניום ליד הכנסייה הוקם לכבוד מאה שנה להקמת המדינה ההונגרית.
במרכז הפארק ניתן למצוא את הדמות בצורת הפעמון לזכר הפעמון הגדול של מיקוהאזה שנשדד במלחמת העולם הראשונה.
בהליכה מעל נחל בוז'ווה, החוצה את הכפר, ניתן לראות את הכנסייה הקלוויניסטית, ואז ללכת על שביל טיולים אדום-לבן, המוביל לשורה של 95 מרתפי יין עממיים שנבנו בסוף המאה ה-19.
במהלך השנים חיו בכפר מעט יהודים ובמקום קיימות מצבות יהודיות
מיקוד יתר (או היפר-פוקוס; באנגלית: Hyperfocus) הוא מצב של ריכוז אינטנסיבי, הממקד את התודעה בעיסוק או בקו המחשבה הנוכחי של האדם.
בעוד קשיי קשב יפגעו ביכולתו של האדם להתמקד בדבר אחד לאורך זמן, מיקוד היתר פוגע ביכולת להפסיק להתרכז בעיסוק הנוכחי.
כלומר, הקושי הוא יותר ברמת האינהיביציה, שהיא יכולת הדיכוי של תגובות או פעולות מסוימות, על ידי הפסקתן או מניעתן.
כתוצאה מכך, מיקוד יתר בפעולה מסוימת עלול לבוא על חשבון העיסוק בפעולות חשובות אחרות.
על פי רוב, מיקוד היתר מתרחש כאשר האדם שקוע בפעילות מהנה או מעניינת במיוחד.
בהתאם לכך, מיקוד יתר יכול להתעורר במצב של זרימה.
זוהי חוויה סובייקטיבית של קשב גבוה אך לא מאומץ, הנאה ומודעות עצמית נמוכה אשר יכולה להתרחש במשך ביצוע פעיל של משימה מאתגרת.
למעשה, הדמיון בין חוויית הזרימה לבין החוויה של מיקוד יתר הוא כה גדול, עד שלא ניתן להתעלם מהאפשרות שמדובר בשמות שונים לאותה תופעה.
נראה שבחירת המונח תלויה בעיקר בהקשר שבו הוא מופיע.
כך שבעוד שהפנומנולוגיה של שתי התופעות כמעט זהה, הספרות הפסיכיאטרית נוטה להשתמש במונח "מיקוד יתר" והספרות של הפסיכולוגיה החיובית נוטה להשתמש במונח "זרימה".
בעוד שאנשים נוירוטיפיקלים יכולים לחוות מצב הדומה למיקוד יתר בשלב כלשהו בחייהם, התופעה נפוצה יותר בקרב אנשים עם מצבים נוירולוגיים שמשפיעים על תפקודי הקשב, כמו למשל: אוטיזם והפרעת קשב.
מצבים של מיקוד יתר מתוארים גם בהקשר של סכיזופרניה, אם כי הראיות לכך פחות ברורות.
קריטריונים והגדרות של מיקוד יתר
המונח "מיקוד יתר" לא מוגדר היטב בספרות המחקרית.
ברוב המקרים הוא מוזכר ללא הסבר או הגדרה, מתוך הנחה שהקורא כבר יודע במה מדובר.
כתוצאה מכך לא הצליח להתגבש קונצנזוס חד משמעי בנוגע לאופיו של מיקוד היתר ולעיתים קרובות מחקרים מתארים תופעות דומות מאוד בשמות אחרים.
כדי לפתור את הבעיה הזו, חוקרים שונים החלו להציע הגדרות וקריטריונים מסודרים למיקוד יתר.
לפניכם שתי הגדרות לדוגמה, כדי שתוכלו להתרשם מהדמיון וההבדל סביב תיאור המונח.
המשך המחקר בתחום יסייע לגבש הגדרה אחידה שתהיה מקובלת על העולם המקצועי.
כדי לעודד את האחידות של המחקר בתחום, החוקרים Ashinoff & Abu-Akel הציעו ארבעה קריטריונים להגדרה כללית של מיקוד יתר:
כדי להיות במצב של מיקוד יתר, האדם צריך לעסוק במשימה המעוררת רמת מעורבות גבוהה (Engaging task).
כלומר, הפעולה צריכה להיות מהנה, מעניינת, חשובה וכו.
מיקוד יתר מאופיין במצב אינטנסיבי של קשב מושהה או סלקטיבי.
במצב של מיקוד יתר, התפיסה של גירויים שאינם רלוונטיים למשימה מצטמצמת לחלוטין.
מצב של מיקוד יתר משפר את רמת הביצוע של המשימה.
החוקרים Hupfeld, Abagis & Shah הציעו הגדרה נוספת, אשר פותחה במסגרת המחקר שלהם על מיקוד יתר בקרב אנשים עם הפרעת קשב:
להגדרתם, מיקוד יתר הוא מצב של קשב גבוה ואינטנסיבי שיכול להימשך לאורך כל פרק זמן, אשר על פי רוב מתרחש במהלך פעילויות הקשורות ללמידה, תחביבים או זמן מסך (טלוויזיה, מחשב וכו).
כמו כן, מצב זה יכול לכלול את התכונות הבאות:
חוסר יכולת להפנות תשומת לב לעולם.
קושי להפסיק את העיסוק בפעולה וקושי להחליף בין פעולות.
תחושה של שקיעה מוחלטת בפעילות.
תחושת "היתקעות" על פרטים קטנים.
הפרעת קשב, ריכוז והיפראקטיביות (או בקיצור הפרעת קשב), היא הפרעה נוירו-התפתחותית שתסמיני הליבה שלה הם: קשיי קשב וקשיי ריכוז, היפראקטיביות (פעלתנות יתר) ואימפולסיביות.
עם זאת, הסימפטומים של הפרעת קשב מושפעים מההקשר.
על כן, הם יכולים להופיע רק בעצמה מזערית או אף להיעלם כליל, כאשר האדם מקבל חיזוקים דחופים עבור התנהגות נאותה, נמצא תחת פיקוח צמוד, נמצא במקום או מצב חדש, עסוק בפעילויות מעניינות במיוחד, מקבל גירוי חיצוני עקבי (כמו ממסך טלוויזיה) או נמצא באינטראקציה של אחד על אחד.
בהתאם לכך, רוב האנשים הסובלים מקשיי ריכוז כרוניים מסוגלים להתרכז היטב בפעילויות שמעניינות אותם.
על פי רוב, תופעה זו מתרחשת כאשר האדם עוסק בפעילות שמעניית אותו מאוד או מספקת סיפוקים מיידיים.
למשל, כאשר אנשים עם הפרעת קשב עוסקים בדבר בו יש להם עניין רב, הגירויים החיצוניים כמעט ולא מסיחים אותם.
לכן הם יכולים להגיע בקלות לרמת ריכוז גבוהה במיוחד ולהתמקד בצורה יוצאת דופן בדבר בו הם עוסקים למשך זמן רב.
לא רק זאת, אלא שההשתקעות המוחלטת בפעילות מסוימת מביאה לתחושת סיפוק גדולה ומאפשרת להם להצטיין בה.
כך ניתן לראות אדם בעל קושי אמיתי להתרכז לאורך זמן, אשר מסוגל להתרכז במטלה שהוא אוהב מאוד למשך שעות על גבי שעות.
דוגמאות נפוצות לכך הן לגו, טלוויזיה, מחשב או רשתות חברתיות.
פעילויות אלו מאפשרות לאנשים עם הפרעת קשב להתרכז בהן, משום שהן מכילות גירויים משתנים שיוצרים רמת עניין גבוהה.
ההשלכות של מיקוד היתר על רמת התפקוד ואיכות החיים של אנשים עם הפרעת קשב
ההתייחסות של אנשים עם הפרעת קשב למצב של מיקוד היתר, נוטה להיות מעורבת ואמביוולנטית.
זאת משום שיכולות להיות לה השלכות מרחיקות לכת, הן בפן החיובי והן בפן השלילי.
בפן החיובי, אנשים עם הפרעת קשב מדווחים שמיקוד הייתר מסייע להם לסיים משימות ופרויקטים גדולים.
זהו היבט מאוד משמעותי עבור אוכלוסייה זו, משום שבמקרים רבים הפרעת קשב פוגעת ביכולת הארגון, כחלק מהפגיעה הרחבה יותר בתפקודים הניהוליים.
כלומר, מיקוד הייתר יכול לפצות על קשיי ההתארגנות ולסייע בהתמודדות מול הנטייה לדחיינות והקושי לסיים משימות, שמאפיינים אנשים רבים עם הפרעת קשב.
עם זאת, אנשים עם הפרעת קשב מדווחים גם על לא מעט השלכות שליליות, שיכולות לנוע מפגיעה פיזולוגית (כמו למשל - כאבי צוואר בעקבות ישיבה ממושכת על המחשב) ועד בזבוז אדיר של זמן על עיסוק בפעולות שוליות על חשבון פעולות חשובות שלא מגיעות לכדי ביצוע.
מכאן ניתן להסיק שההשלכות של מצב מיקוד היתר על אנשים עם הפרעת קשב תלויות בסיטואציה, או ליתר דיוק - בהערכה הסובייקטיבי של הפעילות הנוכחית בעיני האדם ובנזקים הפוטנציאליים של ההימנעות מפעולות אחרות.
כתוצאה מכך, למיקוד היתר יכולה להיות תרומה חיובית כאשר הוא מתרחש בזמן פעילות חשובה, אך רק במקרים שבהם הוא לא גורם להזנחה של פעולות חשובות אחרות (כמו תחזוקה עצמית ומחויבויות אישיות).
זאת משום, שבמקרים שבהם מיקוד היתר מונע מהאדם לעסוק בפעולות חשובות, עלולות להיווצר השלכות שליליות שיכולות לנוע בין תחושת פספוס קלה ועד לפגיעה משמעותית.
אנשים עם הפרעת קשב היו יכולים לנצל את הייתרונות של מיקוד הייתר ולהימנע מהחסרונות שלו, אם הייתה להם אפשרות לבחירה מודעת ומכוונת של הפעילויות שבה הם יכנסו למצב של מיקוד יתר.
אך הדבר בלתי אפשרי משום שבעוד שהפרעת קשב יוצרת נטייה מוגברת למיקוד יתר, היא גם מנטרלת את יכולת השליטה עליו.
זאת משום שהתסמינים של הפרעת קשב כוללים פגיעה ביכולת הוויסות מלמעלה-למטה של המערכת הפרונטלית על הקשב וההתנהגות.
כתוצאה מכך, המצב של מיקוד היתר יכול להתעורר בצורה אקראית בעקבות פעילויות מכל רמות החשיבות האפשריות - מהפעילות הזניחה ביותר ועד לפעילות בעלת משמעות קריטית לאותו האדם.
לאור הדברים האלו, ייתכן שיש להתייחס למיקוד היתר כתכונה בלתי תלויה (independent feature) של הפרעת קשב.
אנשים עם הפרעת קשב בגילאי הבגרות יכולים להיכנס למצב של מיקוד יתר גם במסגרת עולם העבודה, אך קבלת תמריצים על התוצרים המוגברים שניתן להפיק במצב זה עלולים להוביל להתמכרות לעבודה.
על המעסיקים לשים לב לנטייה זו ולסייע לעובדים עם הפרעת קשב לנצל את היתרונות של מיקוד היתר בצורה מאוזנת שלא תוביל לשחיקה.
ההשפעה של מיקוד היתר על ההתייחסות של החברה לאנשים עם הפרעת קשב
בנוסף, הקשיים העיקריים של הפרעת קשב אינם שונים במהותם מדפוסי התנהגות יום־יומיים מוכרים, אלא רק בעצמתם.
כלומר, הסימפטומים של ההפרעה משקפים התנהגויות הקיימות גם בקרב אנשים נורמליים, אך בתדירות או בעצמה פחותות.
בהקשר זה, מיקוד יתר הוא אחד הגורמים המרכזיים שמקשים על ההבנה והקבלה החברתית של אנשים עם הפרעת קשב.
בעקבות זאת, היכולת הנמוכה או המשתנה של אנשים עם הפרעת קשב לגייס את עצמם למשימות הדורשות מאמץ מתמשך, לרוב מפורשת על ידי הסביבה באופן שגוי כעצלנות, חוסר אחריות או אי יכולת לשתף פעולה.
טעות הייחוס הבסיסית משקפת את הנטייה לתת משקל יתר לגורמים פנימיים שהביאו לביצוע המעשה, כגון תכונות ומנטליות של המבצע, ולתת משקל חסר להשפעת הסיטואציה וגורמים נוספים שאינם תלויים באדם.
עם זאת, בעוד שההשפעה הקיצונית של רמת העניין על יכולת הריכוז וההתמדה של אנשים עם הפרעת קשב היא אחד הגורמים המקשים על ההבנה של הסביבה, היא יכולה לשמש כגורם מבחין המסייע לאבחון הפרעת קשב.
למעשה, אנשי המקצוע מודעים למאפיין זה של הפרעת הקשב ועל כן חלק מכלי האבחון בוחנים את יכולתו של האדם להתמיד במשימה משעממת לאורך זמן.
הספקטרום האוטיסטי המוכר גם כקשת האוטיסטית, הוא רצף תסמונות שיש להן מכנה משותף ברור עם האוטיזם הקלאסי.
לקויות הרצף האוטיסטי הן לקויות נוירולוגיות (לקויות בהליכי חשיבה מורכבים ומודעים) ותפישתיות (הליכי עיבוד מידע חושי ראשוניים), המשלבות עיכוב התפתחותי לעיתים עם נסיגה התפתחותית (בסוג מסוים של אוטיזם).
במקרים רבים, הספקטרום האוטיסטי יכול להופיע גם כתחלואה נלווית להפרעת קשב.
בדומה להפרעת קשב, מיקוד יתר הוא תופעה נפוצה גם בספקטרום האוטיסטי.
עם זאת, בהקשר של הספקטרום האוטיסטי, לעיתים נעשה שימוש שגוי במונח "מיקוד יתר" לתיאור התנהגות סטראוטיפית או התנהגות של גירוי עצמי (self-stimulatory behavior).
מיקה מילגרום (נולדה ב-1980) היא אמנית רב תחומית ואוצרת ישראלית.
מיקה מילגרום נולדה בבאר טוביה, חיה ועובדת בתל אביב.
בוגרת המחלקה לכתיבה ותסריטאות בקמרה אובסורה (2002) ולימודי אמנות במכון אבני (2007) ובעלת תואר שני באמנות מאוניברסיטת חיפה (2010).
בשנת 2019 מונתה לראשות המחלקה לאמנות במכללת מנשר לאמנות.
משנת 2020 היא מנהלת ואוצרת את גלריה מנשר.
עבודותיה של מיקה מילגרום עוסקות ביחסים שבין היצירה והצופה.
הן עושות שימוש במנגנונים שונים וחושפות אותם - מנגנוני שפה, מנגנונים חברתיים, מנגנוני תקשורת וכד'.
פעמים רבות יצירותיה מורכבות ממנגנונים של ממש, אנלוגיים ודיגיטליים, המפעילים את עבודותיה ומפיחות בהן חיים.
בשנים האחרונות עובדת מיקה מילגרום עם בעלה האמן אבי מילגרום והשניים הציגו יחד מגוון תערוכות.
2015 - "איפה היה כיף" - גלריית מכללת הדסה, ירושלים.
2019 - "קוקטיילים וחלומות", צבע טרי, תל אביב.
2021 - "הרזידנסי הניגרי" – גלריה המקרר, תל אביב.
2014 - "קופסה שחורה" - תערוכת חוצות, ירושלים.
2014 - "מכניקה עדינה" - המרכז לאמנות דיגיטלית חולון.
2016 - "מות העורך" – הגלריה לאמנות ישראלית במכון לאמנות, מכללת אורנים.
2017 - "אזרחים" – מוזיאון פתח תקווה לאמנות.
2020 - "Big in Minshar", גלריה מנשר, תל אביב.
2020 - "Primum non nocere", תערוכה קבוצתית, גלריה מנשר, תל אביב.
2020 - "אמטראסו", עדן עפרת, גלריה מנשר, תל אביב.
2020 - "נחש לוחש תחת השמיכה", איילה לנדאו, גלריה מנשר, תל אביב.
2020 - "אוטוטופיה", דור בשרי ומורן יוגב, במסגרת שבוע האיור, גלריה מנשר, תל אביב.
2021 - "אל תדאג, תהיה שמח", תערוכה קבוצתית, גלריה מנשר, תל אביב.
היא הוציאה באופן עצמאי אלבום הנושא את שמה ב-1 בספטמבר 2007. כל הרצועות מהאלבום הוצגו בתוכניות טלוויזיה פופולריות.
אלבומה השני באורך מלא, The" Bright Side", יצא דרך חברת התקליטים "Fantasy Records" ב-15 במאי 2012, וסינגל מתוך האלבום, "Stuck On You", הגיע למקום הראשון במצעד ה-AirPlay היפני המשולב ולמקום הראשון בטבלה הבינלאומית ביפן.
מיקו נולדה בעיירה הקטנה רוברטה שבג'ורג'יה וגודלה על ידי אביה.
מיקו עמדה לראשונה בפני קהל בגיל שמונה, שרה את "White Christmas" בכנסייה.
בשנים שלאחר מכן, היא הופיעה בכל מקום, ממופעי כישרונות ועד פארקי ליטל ליג בייסבול.
כשהיא לא הופיעה, היא התאמנה - בילתה שעות רבות בשירה לתוך מייבש הבגדים של המשפחה.
עד מהרה היא פיתחה עניין בכתיבת שירים וגייסה לעזרתו של אביה, שלימד אותה כיצד לנגן בגיטרה של שישה מיתרים.
כשהייתה בת שלוש עשרה, הוא קנה לה גיטרה משל עצמה.
מבול של שירים בא בעקבות כך.
"ברגע שלמדתי אקורד חדש", היא אומרת, "כתבתי שיר חדש".
יש לה אחות אחת, מעצבת האופנה קלי נישימוטו.
2007–2013: התחלות ואלבום אולפן בכורה
בגיל שמונה עשרה עזבה מיקו את עיר הולדתה כדי להציג את כשרונותיה בפני קהל רחב יותר.
לאחר עצירה קצרה במיאמי, עברה ללוס אנג'לס והחלה את דרכה, ניגנה באולמות בכל רחבי דרום קליפורניה וכתיבתה פרתה.
היא הופיעה בבית הקפה Hotel Café בהוליווד, שם היא עדיין מופיעה באופן תדיר.
בתחילת 2007 הופיעה מיקו בפסטיבל סאנדנס ותפסה את אוזנו של עורך Paste Magazine ג'וש ג'קסון, שהכריז עליה כ"סיפור הצלחה גדול שמחכה לקרות".
בספטמבר 2007, היא עשתה סיבוב הופעות ברחבי ארצות הברית עם ברט דנן ובאוקטובר, הופיעה בארצות הברית כמופע חימום למאט קירני.
בשנת 2008 הופיעה מיקו בפסטיבל סאנדנס וב-SXSW, והשתתפה בסיבוב ההופעות של Hotel Café, שכלל גם את רייצ'ל יאמגאטה, אינגריד מייקלסון, האחים קארי ושרה ברליס.
ביוני 2008 חתמה מיקו על הסכם הקלטות עם MySpace Records / DGC, שהוציאה את אלבומה בשותפות עם Lucky Ear Music (לייבל האינדי של מיקו עצמה).
מהדורת Lucky Ear/MySpace/DGC הכילה גרסאות רמיקס, גרסאות מוקלטות מחדש ורצועה חדשה, "Boys with Girlfriends".
יציאתו מחדש של האלבום הדיגיטלי הייתה ב-5 באוגוסט 2008.
במאי 2009 יצאה לסיבוב ההופעות הראשון בהובלתה בארצות הברית.
באוקטובר 2009 יצאה לסיבוב הופעות ברחבי ארצות הברית יחד עם ג'ול.
האלבום של מיקו יצא דיגיטלית באוסטרליה ב-9 באוקטובר 2009 והגיע למקום השני במצעד האלבומים של זמרים-יוצרים של iTunes אוסטרליה.
האלבום יצא פיזית ב-23 באוקטובר 2009.
היא חתמה על חוזה הקלטות חדש עם Fantasy Records / Concord Records בסוף 2011, עם אלבומה השני שכותרתו The Bright Side שיצא ב-15 במאי 2012.
מיקו הוציאה את אלבומה השלישי באורך מלא, שכותרתו Dear You, ב-14 באוקטובר 2014, דרך חברות התקליטים Fantasy Records/Concord Records.
רמיקסים של "Be Mine", הסינגל הראשון מתוך האלבום, הגיעו למקום ה-25 במצעד שירי מועדון הריקודים של בילבורד.
מיקו החליטה להיפרד מהלייבל שלה בתחילת 2015, והוציאה באופן עצמאי EP בשידור חי שכותרתו Live Songs From The Hotel Cafe ב-23 באוקטובר 2015. האלבום בן 7 השירים כולל שש גרסאות חיות שהוקלטו במהלך קונצרטים שונים של מיקו ב-The Hotel Café.
שיר חדש לגמרי שכותרתו "Perfect Fit" כלול גם כן.
מיקו הוציאה באופן עצמאי אלבום חדש בשם Moving Day ב-24 ביוני 2016.
על פי אתר האינטרנט שלה, מיקו ילדה את בנה הראשון ב-15 ביולי 2016.
ב-26 בינואר 2018, מיקו הוציאה קאבר לשיר "זומבי" של הקרנבריז באמצעות הלייבל העצמאי Chesky Records.
השיר נכלל גם באלבום Play Favorites של מיקו, שיצא ב-25 במאי 2018 באמצעות Chesky Records.
ב-16 במרץ 2018 הוציאה מיקו שיר נוסף בשם "Back in the Game" דרך הלייבל העצמאי WAX Ltd.
ב-25 במאי 2018 יצא האלבום Play Favorites של מיקו דרך הלייבל העצמאי Chesky Records.
אוסף גרסאות הכיסוי בן 12 השירים הופיע לראשונה במקום ה-17 במצעד האלבומים של מחפשי הלהיטים של בילבורד.
הוא יצא במהדורה מוגבלת בוויניל ורוד ב־14 בדצמבר 2018.
ב-7 בדצמבר 2018 הוציאה מיקו סינגל חג חדש בשם "Merry Christmas Wherever You Are".
מיקו הוציאה באופן עצמאי סינגל מקורי חדש שכותרתו "Gimme Gimme" ב-26 באפריל 2019.
היא הוציאה אלבום מלא חדש ב-21 במאי 2019 בשם In Your Dreams.
היא הוציאה EP עם שלושה שירים ב -26 במאי 2020 בשם "Weird World".
מיקו היא ממוצא יפני; סבתה מצד אמה מיפן.
לדברי מיקו, סבתה חשה דחף עז להיטמע בתרבות האמריקאית ודיברה רק אנגלית עם ילדיה, מעולם לא יפנית, וכך, מיקו ואמה מעולם לא למדו מהשפה או מהתרבות היפנית.
לאחר מותה של סבתה, כשהייתה מיקו בת שמונה, היא ואחותה החלו להתייחס זו לזו כמיקו וקיקו, שניהם שמות יפנים.
עם זאת, בהיעדר דובר יפנית בסביבה, הם ביטאו אותם בצורה שגויה כ"מי-קו "ו"קי-קו", בעוד שהם למעשה מבוטאים "מיי-קו" ו"קיי-קו".
אף על פי שמיקו למדה מאוחר יותר שהם מבטאים את השמות בצורה לא נכונה, "לא היה להם לב לשנות את זה".
מיקה צור (נולדה ב־10 בספטמבר 1998) היא שחקנית, זמרת ומדבבת ישראלית.
צור נולדה וגדלה בקיבוץ גבעת ברנר.
אביה הוא השחקן שרון צור.
כשהייתה ילדה צעירה הוריה התגרשו.
את שירותה הצבאי עשתה בלהקת הנח"ל.
צור החלה את דרכה בשנת 2000 בתוכנית "הורים וגורים" יחד עם אביה שרון צור, 2001 שם הייתה הבת בקלטת הילדים "גוזל שלי" יחד עם שרון צור ומיכל צפיר.
ב-2008 השתתפה בפסטיבל שירי הילדים בשיר החמישי את "שם קצר" של קרן פלס.
בשנת 2016 השתתפה בתוכנית המציאות "הכוכב הבא" עונה 3 שם הגיעה לשלב הדו-קרבים בו הודחה, באודישנים היא שרה את השיר: "האומנם" (בפרק שהיה בתאריך: 15/01/2016).
את תפקידה הגדול והראשי החלה צור בשנת 2018 בסדרה "אילת", שם שיחקה את קרני שחר, ילדה בעל מחלת קרינה שלא מאפשרת לה לחיות עם כל דבר שיש בו קרינה ומאלצת אותה לחיות בבידוד משאר העולם.
בשנת 2019 שיחקה את סתיו בסדרה "תברחו", סוכנת משטרה שעוברת במסווה להיות ילדה בתיכון כדי לחקור סרטון של התעללות בכלב של ראש העיר.
בשנת 2020 התחילה ללמוד בבית הספר למשחק יורם לוינשטיין וב-2022 סיימה את שנה ג'.
משנת 2021 מגלמת את דמותה של סופי מבורך בסדרה "מקיף מילאנו" והיוותה חלק ביצירה ובביצוע של שיר הפתיחה של הסדרה.
בשנת 2022 שיחקה בתפקיד אורח את סופי מבורך בסדרה שקשוקה.
באותה שנה גילמה את רומי בסדרה "הבאר" והחלה להשתתף במחזמר "השנה היפה בחיי" שכתב אוהד חיטמן וביים משה קפטן.
בשנת 2024 החלה לגלם את אלה במחזמר מרי לו.
בשנת 2025 שיחקה את אליהו יחזקאל בסדרה "חזי ובניו" המשודרת ב-HOT.
בשנת 2025 החלה לגלם את מריה במחזמר "צלילי המוסיקה" ואת אלייזה דוליטל במחזמר גברתי הנאווה.
שנהפרסקטגוריהפרויקטתוצאה2020פרסי נבחרי השנה של פרוגישחקנית אהובה בסדרת נוערתברחו2021מקיף מילאנו2022שחקנית ראשית בסדרת נוערמקיף מילאנו, הבארפרסי הטלוויזיה לילדים ולנוערהשחקנית הטובה ביותר בסדרת דרמהמקיף מילאנו
מיקה יאמאמוטו (ביפנית 山本 美香; 26 במאי 1967 – 20 באוגוסט 2012) הייתה צלמת וידאו יפנית עטורת פרסים של סוכנות הידיעות "יפן פרס".
יאמאמוטו נהרגה ב-20 באוגוסט 2012 בזמן שסיקרה את מלחמת האזרחים הסורית בחאלב, סוריה.
היא הייתה היפנית הראשונה והעיתונאית הזרה הרביעית שנהרגה במלחמת האזרחים בסוריה שהחלה במרץ 2011. היא הייתה העיתונאית החמישה עשר שנהרגה בסוריה ב-2012. יאמאמוטו זכתה בפרס ווהן-אויידה לזיכרון, של איגוד מפרסמי העיתונים והעורכים היפניים, על דיווחה בנושאי עניינים בינלאומיים ב-2004.
יאמאמוטו נולדה בצורו, עיר במחוז יאמאנאשי, ב-26 במאי 1967. היו לה שתי אחיות, ואביה, קוג'י יאמאמוטו, הוא כתב לשעבר של העיתון אסאהי שימבון היוצא ביפן בשפה האנגלית.
היא סיימה את לימודיה באוניברסיטת צורו.
יאמאמוטו החלה את הקריירה שלה ב-1990 ככתבת של Asahi Newstar, ערוץ הטלוויזיה בלוויין של TV Asahi, ובסופו של דבר הפכה לעיתונאית וידאו ובמאית של סרטים תיעודיים ותוכניות חדשות.
היא עזבה את הערוץ ב-1995 כדי להצטרף ל-Japan Press, קבוצת מדיה עצמאית שבסיסה בטוקיו, שמסקרת חדשות ומפיקה סרטים דוקומנטריים לשידורי טלוויזיה ומגזינים המתמקדים במזרח התיכון ובדרום מערב אסיה.
היא הייתה ידועה בכך שהשתמשה במצלמות וידאו כף יד ובביצוע עריכות משלה.
יאמאמוטו שימשה ככתבת של העיתונות היפנית באזורים מסוכנים כמו קוסובו, בוסניה, צ'צ'ניה, אינדונזיה, אפגניסטן ב-2001, עיראק ב-2003 ואוגנדה.
היא דיווחה על דיכוי הנשים האפגניות בקאבול וראיינה אנשי טליבאן באפגניסטן.
היא עבדה ככתבת מיוחדת עבור Nippon TV בעיראק.
היא שרדה מפגיעת טנקים של הקואליציה על מלון פלסטין בגדאד ב-3 באפריל 2003, שם נהרגו שני עיתונאים מרויטרס ושדר ספרדי.
יאמאמוטו עברה לעבוד כמגישת חדשות עבור תוכנית החדשות של Nippon TV Today by NNN.
ב-2003 וב-2004 קיבלה את פרס הזיכרון של ווהן-אוידה על סיקורה הקודם של המלחמה בעיראק.
היא גם הייתה מרצה מיוחדת בבית הספר לעיתונות של אוניברסיטת וואסדה ובאוניברסיטת צורו.
הרצאותיה עסקו בהשפעות המלחמה על אזרחים מן השורה ובתפקיד העיתונות בזמן מלחמה.
לאחר רעידת האדמה הגדולה במזרח יפן ב-11 במרץ 2011, ביקרה יאמאמוטו באזורים שנפגעו כדי לתעד את הנזק שנגרם.
בנובמבר 2011 היא החלה לשמש כיועצת עצמאית ליחידה להתחדשות ממשלתית, עם אחריות לצמצום הוצאות מיותרות בממשלת יפן.
ב-20 באוגוסט 2012 נהרגה יאמאמוטו כאשר הייתה במשימה בסוריה עבור Nippon TV, כדי לסקר את מלחמת האזרחים המתמשכת ואת ההשפעה שהייתה לה על האוכלוסייה האזרחית בסוריה.
יאמאמוטו ועמיתה היפני, הצלם קזוטאקה סאטו, נסעו עם לוחמי הצבא הסורי החופשי בזמן שהותקפו בחאלב.
היא נפצעה קשה, במחוז סולימאן אל חלבי בעיר, במהלך התנגשות בין האופוזיציה הסורית לכוחות פרו-ממשלתיים; היא מתה בבית חולים סמוך, לאחר שסבלה מפצעי ירי בצוואר.
סאטו הצהיר כי מותה של יאמאמוטו התרחש כאשר הופיעו חיילים פרו-ממשלתיים והחלו ב"ירי אקראי", בזמן שלוחם מורד מסר דיווח סותר שהיא נהרגה במהלך הפגזה על ידי הכוחות הפרו-ממשלתיים.
מסארו סאטו, דובר משרד החוץ בטוקיו, אישר את מותה ב-20 באוגוסט 2012.
הנתיחה שלאחר המוות גילתה שיאמאמוטו סבלה מטראומה שנגרמה מפצעי ירי בצוואר ובגוף למרות השימוש שלה באפוד מגן ושהגורם העיקרי למותה היה דימום פנימי ואובדן דם מהיר.
עוד התברר בנתיחה כי היא נורתה תשע פעמים וכי סיבת מותה הייתה כדור בצוואר, שפגע בחוט השדרה.
גופתה נמסרה על ידי חברי Liwa Asifat al Shamal, אחת הקבוצות הפועלות עם צבא סוריה החופשית, לפקידי הקונסול היפנים בקיליס, דרום טורקיה, בשעה 13:00 ב-21 באוגוסט 2012.
גופתה של יאמאמוטו נלקחה מקיליס לאיסטנבול ב-23 באוגוסט 2012. שתי אחיותיה ואחיינה נסעו לאיסטנבול וליוו את גופתה חזרה ליפן ב-25 באוגוסט.
טקס הלווייתה, בהשתתפות כ-800 איש, נערך בצורו, שם מתגוררים הוריה, ב-27 באוגוסט.
מנכ"ל הוועדה להגנה על עיתונאים, ג'ואל סיימון, הביע את צערו ושלח את תנחומיו למשפחתה ולחבריה של יאמאמוטו.
ב-22 באוגוסט, שר החוץ היפני, קויצ'ירו ג'מבה, הצהיר כי הריגת יאמאמוטו הייתה מצערת מאוד והוא הביע את תנחומיו למשפחתה.
בתדרוך עיתונאים ב-21 באוגוסט, פרסם משרד החוץ הצרפתי הודעת תנחומים למשפחתה של יאמאמוטו והמעורבים בטרגדיה.
בתדרוך עיתונאים ב-21 באוגוסט, גינתה דוברת מחלקת המדינה של ארצות הברית, ויקטוריה נולנד, את הרג יאמאמוטו על ידי כוחות ממשלת סוריה ופרסמה הודעת תנחומים.
ב-10 באוקטובר 2012, הסטודנטים באוניברסיטת וואסדה, שבה הרצתה יאמאמוטו במשך ארבע שנים, ארגנו עבורה טקס אזכרה.
הטקס כלל סרט עליה, וגם הספדים של חבריה.
מיקה מרמול מדינה (בספרדית: Mika Mármol Medina; נולד ב-1 ביולי 2001 בטראסה שבספרד) הוא כדורגלן ספרדי המשחק בעמדת הבלם בקבוצת לאס פאלמאס.
מרמול גדל במחלקות הנוער של ברצלונה, חבאק טראסה ודאם.
בשנת 2019 החל לשחק בברצלונה ב', קבוצת המילואים של ברצלונה.
ב-15 במאי 2022 ערך את הופעתו היחידה בקבוצה הראשונה של המועדון, בתיקו 0-0 עם חטאפה במסגרת המחזור ה-37 בלה ליגה לעונת 2021/2022.
ב-30 באוגוסט 2022 חתם על חוזה לשנתיים באנדורה, העולה החדשה לליגת המשנה הספרדית.
הוא ערך 37 הופעות ליגה במדי המועדון, בהן הבקיע שער אחד.
ב-11 באוגוסט 2023 חתם על חוזה לשלוש שנים בלאס פאלמאס, העולה החדשה ללה ליגה.
מיקה משה הוא אלבום הבכורה של הזמרת-יוצרת הישראלית מיקה משה אשר יצא לאור ב-10 במרץ 2024.
האלבום היה מוכן לצאת לאור עוד בסוף 2023 אך בעקבות פרוץ מלחמת חרבות ברזל נדחתה יציאתו לאור.
ב-3 במרץ 2024 חשפה הזמרת-יוצרת הישראלית מיקה משה על השקת אלבום הבכורה שלה ב-10 במרץ.
ב-7 במרץ חשפה מיקה את רשימת שמונה רצועות האלבום תוך שהיא מוסיפה את המשפט "8 שירים, 4 שנים", ולאחר יציאת האלבום הרחיבה:
על השיר "הכל לטובה" אמרה כי זהו "השיר שאני הכי מחוברת אליו באלבום".
מיקה משה (נולדה ב-26 ביוני 2007) היא זמרת-יוצרת ישראלית.
נולדה ב-26 ביוני 2007 בקיבוץ כפר בלום והיא הבת השנייה של מעיין וארז משה.
למדה בבית ספר התיכון "עמק החולה".
בשנת 2020 השתתפה בתוכנית המציאות "בית ספר למוזיקה" והעפילה למקום השלישי.
באותה שנה הוציאה את סינגל הבכורה שלה, "יש לך אותך", יחד עם הזמרת מירי מסיקה אותה הכירה במהלך "בית ספר למוזיקה".
ב-28 בדצמבר 2020 הוציאה את השיר השני שלה, "רעידת אדמה", ב-10 ביוני 2021 הוציאה את השיר "מה אתה מבקש", ב-20 בדצמבר 2021 הוציאה את "רואים על הפנים".
ב-11 ביולי 2022 הוציאה את "את לא אמיתית", ב-15 בפברואר 2023 הוציאה את "את חזקה יותר", וב-8 במאי 2023 הוציאה את הסינגל "ומה איתך?" לזכר שלושה מחבריה שנהרגו בתאונת דרכים.
בין נובמבר 2023 לפברואר 2024 השתתפה בתוכנית המציאות "הכוכב הבא" והעפילה למקום השלישי.
ב-10 במרץ 2024 הוציאה לאור את אלבום הבכורה שלה, "מיקה משה", באותה השנה הופיעה בטקס פרס ישראל.
אביה ארז שימש כרוז של קבוצת כדורסל, סמנכ"ל שיווק בחברת "תאי וילאג" ובהמשך מנכ"ל מלון גליליון.
ארז הוא בן לאב ממוצא עיראקי ואם ממוצא תוניסאי ולקח חלק בלחימה ברצועת עזה במלחמת חרבות ברזל כחלק משירות המילואים בישראל.
אמה של מיקה, בת לילידת לוס אנג'לס ולאב ממוצא לטבי, שימשה כמנהלת מכירות בחברת "גלקון", אך ב-2020 עזבה את עבודתה כדי ללוות ולתמוך בקריירה של מיקה.
היא אחות לינאי הגדול ממנה בשנתיים, ולאחותה שהם אשר נולדה ב-2014. עם פרוץ מלחמת חרבות ברזל פונו מיקה ומשפחתה מביתם בכפר בלום.
שם הם התגוררו מאז 2010.
בדצמבר 2024 פורסם כי היא בזוגיות עם הכדורגלן ניב יהושע.
ב-20 באוגוסט 2025 התגייסה ללהקה צבאית בצה"ל.
מיכאלה רחל "מיקה" לוי , הידועה גם בשם הבמה שלה "Micachu", היא מוזיקאית, מלחינה, מפיקה, זמרת ופזמונאית בריטית.
לוי, המכונה מיקה לוי או Micachu, נולדה בשנת 1987 בגילדפורד, סארי, אנגליה וגדלה בווטפורד, ליד לונדון.
לוי היא ממוצא יהודי, סבה היה כנר יהודי גרמני שהצליח להימלט מהנאצים במהלך מלחמת העולם השנייה וברח לבריטניה.
אביה, אריק לוי, הוא חוקר מוזיקה מוערך – מנהל ההופעה ברויאל הולוואי שהיא חלק מאוניברסיטת לונדון ומומחה למוזיקה ברייך השלישי – מלבד היותו פסנתרן.
ללוי יש אחות, פרנצ'סקה, שהיא אמנית וידאו ועבדה איתה בפרויקטים אמנותיים שונים.
לוי החלה ללמוד כינור בגיל ארבע וגם למדה לנגן בוויולה בילדותה.
לאחר מכן היא זכתה במלגה בבית הספר היוקרתי פרסל למוזיקאים צעירים בגיל תשע ולמדה קומפוזיציה בבית הספר גילדהול למוזיקה ודרמה בלונדון בין השנים 2006 ל-2009. שם, היא הקימה להקת פופ ניסיונית עם שני חברים, קלידן רייס חאן והמתופף מארק פל, שנקראה Micachu and the Shapes.
השם Micachu היה קשור באופן ברור לפוקימון.
הם המריאו במהירות, ולוי מעולם לא סיימה את תואר הקומפוזיציה שלה.
בהופעה כ-די ג'יי, היא גם הוציאה מיקסטייפ בשם "חברים מזוהמים", אשר פורסם בעמוד מייספייס הרשמי שלה.
לאחר שנשרה מהאוניברסיטה, Micachu and the Shapes חתמו עם מתיו הרברט ו-תקליטי אקסידנטל.
עם הלהקה, הפוקוס של לוי היה מוזיקת פופ ניסיונית.
רוב המוזיקה כללה באופן בולט חצי גיטרה אקוסטית עם כוונונים לא סטנדרטיים שונים, עיוותים נרחבים ושימוש ברעש, כמו גם חותמות זמן חריגות מדיהסרט הגדול פעם.
למרות הנטיות הניסיוניות הללו, המוזיקה שלהם תויגה כ"מוזיקת פופ".
אלבום הבכורה שלהם, "תכשיטים" הוקלט בזמן לימודי הקומפוזיציה של לוי בבית הספר גילדהול.
בעקבות העניין ההולך וגובר במוזיקה שלהם, Micachu and the Shapes הוחתמו על ידי ראף טרייד, אשר שחררה את "תכשיטים" ב-9 במרץ 2009 שזכה שבחים משמעותיים.
הלהקה הופיעה עם הסינפונייטה הלונדונית בקינגס פלייס, לונדון, במאי 2010, ובמארס 2011 הוציאה את ההקלטה החיה כאלבום Chopped and Screwed.
ההמשך להופעת הבכורה שלהם, Never, שוחרר ב-23 ביולי 2012. לאחר מכן הלהקה הוציאה את האלבום Good Sad Happy Bad ב-11 בספטמבר 2015.
במרץ 2016, הלהקה הודיעה ברשתות החברתיות שהם משנים את שמה ל-Good Sad Happy Bad.
לאחר מכן התרחבה הלהקה לארבעה קטעים, וצירפה את רב-נגן והמפיק CJ Calderwood ואת ראיסה חאן שהפכה לסולנית הראשית של הלהקה.
בספטמבר 2020, הלהקה הכריזה על שובה עם סינגל חדש, "Shades".
הסינגל שימש כשיר הכותרת של Shades, אלבום האולפן הרביעי של הלהקה והראשון תחת השם Good Sad Happy Bad.
הוא שוחרר ב-16 באוקטובר 2020 באמצעות טקסטיל הקלטות.
אלבומם החמישי, All Kinds of Days, יצא ב-8 בנובמבר 2024.
הופעת הבכורה שלה כמלחינת קולנוע, הייתה לסרטו של ג'ונתן גלזר מ-2013 "מתחת לעור".
הסרט מבוסס על הרומן בעל אותו השם מאת מישל פייבר ומככבת בו סקרלט ג'והנסון.
הסרט הופק כשלוי הייתה בת 26 ונוצר בשיתוף פעולה עם גלזר.
המוזיקה של לוי משולבת באופן כה הדוק בסרט עד שהיא נותנת איכות סימביוטית, שבה השמיעה מרגישה בלתי נפרדת מהוויזואלי.
התוצאה זכתה לשבחים רבים על פריצת גבולות המוזיקה ועיצוב הסאונד ולוי הייתה מועמדת למספר פרסים.
היא זכתה בפרס המלחין הטוב ביותר בטקס פרסי הסרטים האירופיים לשנת 2014, וזכתה עם ג'וני גרינווד עבור המוזיקה/תסריט הטוב ביותר בפרס מבקרי הסרטים בלוס אנג'לס ב-2014. היא גם הייתה מועמדת לפרס האקדמיה הבריטית לאמנויות הקולנוע והטלוויזיה (BAFTA) לשנת 2015 עבור מוזיקת הסרט הטובה ביותר.
לוי התאחדה עם גלזר כדי לכתוב את המוזיקה לשני סרטים קצרים, הנפילה (2019) ושטרסבורג 1518 (2020).
בשנת 2023, לוי הלחינה את הפרטיטורה לסרט העלילתי הרביעי של גלזר "אזור העניין".
הסרט זכה בפרס פסקול בפסטיבל הקולנוע בקאן 2023.
בשנת 2016, לוי סיימה את הסרט הגדול השני שלה, הסרט הביוגרפי של ג'קלין קנדי אונאסיס של הבמאי פבלו לארן, "ג'קי".
לארן היה חבר בפסטיבל הסרטים של ונציה 2013, וחשב ש"מתחת לעור" מגיע פרס לסרטון.
המלחין ריושי סקאמוטו, גם הוא חבר המושבעים, התלהב מהציון הנועז של לוי לסרט, והוא ולארן, דיברו בלהט על ההישג שלהם, מה שהוביל לשיתוף הפעולה על ג'קי.
לוי הייתה מועמדת לפרס האוסקר למוזיקה המקורית הטובה ביותר בטקס פרסי האוסקר ה-89 אך הפסידה לג'סטין הורוויץ על הסרט לה לה לנד.
בשנת 2017, לוי עבדה עם אחותה, הבמאית פרנצ'סקה לוי, על פסקול הסרט "צבע הצ'יפס", סרט ניסיוני שהוגה עם קולם מקוליף כחלק מפרויקט The Unfilmables, בהפקת Live Cinema UK.
באותה שנה, לוי כבש את סרט המדע הבדיוני מרג'ורי פריים, ובשיתוף עם המוזיקאים דמדייק סטאר וגריף רייס, תרם לפסקול של האמן פיל קולינס "טקס: שובו של פרידריך אנגלס" שהוקרן בפסטיבל הסרטים הבינלאומי של מנצ'סטר.
לאחר מכן שודר על ידי ה-BBC.
בשנת 2019, לוי הלחינה את פסקול הסרט "Monos" של הבמאי הקולומביאני אלחנדרו לנדס.
בדצמבר אותה שנה הוכרז שהם יכתבו את הפרטיטורה לסרט המתח הקומדיה האפלה "זולה" שהוקרן בבכורה בפסטיבל הסרטים סאנדנס ב-2020.
מאוחר יותר באותה שנה, לוי הלחינה את הפרטיטורה ל-Mangrove, הפרק הראשון והארוך של הסדרה "הגרזן הקטן" של סטיב מקווין עבור BBC ואולפני אמזון.
לוי שיחקה כדורגל בילדותה ואף הופיעה ביום הראשון בבית הספר פרסל במדי כדורגל עם מגיני שוקיים "שיחקתי במרכז השדה, למרות שעכשיו אני חושבת שאהיה חלוצה".
בשנת 2016, לוי סיפרה בראיון שברנרד הרמן הוא מלחין הסרטים האהוב עליה, עבודתו של ברוס לנגהורן במערבון The Hired Hand היא פרטיטורת הסרט האהובה עליה בכל הזמנים וגם הציטוט של קליף מרטינז בסרט ספרינג ברייקרס.
שנה שם במאי 2013 מתחת לעור ג'ונתן גלזר 2016 ג'קי פבלו לארן 2017 מרג'ורי פריים מיכאל אלמריידה 2019 Monos אלחנדרו לנדס 2020 זולה (סרט) יאניצה בראבו 2023 אזור העניין ג'ונתן גלזר
שנה שם במאי (ים) 2016 מחק את החוף פיל קולינסמריסוקה אגוצ'י 2019 הנפילה ג'ונתן גלזר 2020 שטרסבורג 1518
שנה שם במאי הערות 2017 טקס: שובו של פרידריך אנגלס פיל קולינס בשיתוף עם Demdike Stare ו-גריף ריס 2020 מנגרובים סטיב מקווין גרזן קטן (אנתולוגיה) אוהבי רוק
שָׁנָה פרטי אלבום 2016 Remain Calm (עם אוליבר קואטס) פורסם: 25 באוקטובר 2016
פורמטים: תקליטור, הורדה דיגיטלית, תקליטג'קי (פסקול)
פורמטים: תקליטור, הורדה דיגיטלית, תקליט
פורמטים: הורדה דיגיטלית, תקליטZola (פסקול)'
שָׁנָה פרטי מיקסטייפ 2009 Filthy Friends
פורמטים: CD, הורדה דיגיטלית, תקליט 2010 Kwesachu Mixtape Vol.1 עם קווס.
פורמטים: קלטת שמע, הורדה דיגיטלית 2011 Meat Batch עם קוואק באס
פורמטים: הורדה דיגיטלית Chopped & Screwed Mixtape עם האח מאי
פורמטים: הורדה דיגיטלית 2012 Kwesachu Vol.
פורמטים: קלטת שמע, הורדה דיגיטלית 2014 הרגשה רומנטית הרגשה טרופית הרגשה חולה
תווית: בשחרור עצמי (Demdike Stare בשחרור עצמי)
פורמטים: קלטת שמע, הורדה דיגיטלית
Taz and May Vids - 2016 (עם תרצה והאח מיי)
התוצאה הטובה ביותר 2020 פרס הפלטינו התוצאה המקורית הטובה ביותר Monos פרסי איגוד מבקרי הקולנוע בלוס אנג'לס המוזיקה הטובה ביותר אוהבי רוק מקום שני 2023 פסטיבל הקולנוע בקאן הפסקול הטוב ביותר אזור העניין
מיקה סגל (נולדה ב-11 במרץ 2003) היא שחקנית טלוויזיה ותיאטרון ישראלית.
סגל למדה במגמת תיאטרון בתיכון היובל בהרצליה, ובמקביל ללימודיה הייתה חברה בלהקת "על הבמה" של התיאטרון העירוני בהרצליה.
את שירותה הצבאי עשתה ביחידת מיטב, והשתתפה בסרטוני הסברה לנערים ולנערות המיועדים לגיוס.
נכון לפברואר 2025, סגל נמצאת בזוגיות עם השחקן עמית הכטר, שאותו הכיר לה עידן שלו, ששיחק לצידה בסדרה "זאת שלי".
ב-2021 סגל כיכבה בתפקיד הראשי בסדרה "זאת שלי" וב-2023 השתתפה בסדרה "לעוף על אנה", שתיהן בערוץ טין ניק.
על גילום דמותה של שלי בן-זקן בסדרה "זאת שלי" הייתה מועמדת לפרס "פריצת השנה במשחק" בטקס נבחרי השנה של אתר פרוגי, ולפרס השחקנית הטובה ביותר בסדר קומית בטקס פרסי הטלוויזיה והנוער של האקדמיה הישראלית לקולנוע וטלוויזיה.
מאז 2024 משחקת בהצגה "צו פינוי" של תיאטרון ארצי, לצד עמית הכטר.
שנה פרס קטגוריה פרויקט תוצאה2021 פרסי נבחרי השנה של פרוגי פריצת השנה במשחק זאת שלי 2022 פרסי הטלוויזיה לילדים ונוער השחקנית הטובה ביותר בסדרה קומית זאת שלי
מִיקוֹלַאיִיב (באוקראינית: Микола́їв) או נִיקוֹלַייֵב היא עיר באוקראינה.
נמצאת בדרום המדינה דרומית לקייב, מזרחית לאודסה, על נהרות הבוג הדרומי ואינגול.
אוכלוסיית העיר מונה 385,000 איש.
העיר נוסדה כ-65 ק"מ מהים השחור ב־1789 על ידי הנסיך גריגורי פוטיומקין, אהובה של יקתרינה השנייה כמעגן לספינות במלחמה העות'מאנית-רוסית.
בתחילה נקרא המקום בפשטות "המספנה החדשה על נהר אינגול".
בהמשך, פוטיומקין שינה את שמה לניקולאייב (מיקולאייב בכתיב אוקראיני), על שם ניקולאוס הקדוש שכן העיר נוסדה ב-19 בדצמבר, שהוא יום ניקולאוס הקדוש שנחשב גם למגינם של הספנים.
בשנת 1862 נפתח בעיר נמל מסחרי, ובשנת 1873 נבנתה רכבת לנמל.
מאז היווסדה עד לימינו העיר משמשת כנמל לצי הרוסי, הסובייטי והיום לאוקראיני.
בעיר קיימת מספנה המקבלת הזמנות מכל שטחי ברית המועצות לשעבר.
בעיר יש גם מגוון רחב של ענפי הנדסה ומוצרי צריכה אחרים.
ביולי 1941 העיר נכבשה על ידי הצבא הגרמני ובמרץ 1944 שוחררה.
בתקופת ברית המועצות התפתחה העיר למרכז חשוב לבניית אוניות הצי הסובייטי.
בשנת 2012 התרחש בעיר רצח אוקסנה מקר.
תחילת השלטון המקומי ניסה להשתיק את הפרשה אך בסופו של דבר בלחץ התושבים הנושא הגיע לשלטון בקייב שקידם את חקירת הנושא.
מתחילת הפלישה הרוסית לאוקראינה בפברואר 2022 נמצאת העיר תחת הפגזות ומספר תושביה נהרגו.
יהודים התחילו להתיישב בעיר מיד עם יסודה.
הם היו הראשונים שפיתחו את המסחר בעיר, כולל עסקי הספנות.
בשנת תקע"א (1810–1811) מונה הרב אפרים זלמן ראזומנע לרבה הראשון של העיר.
ב־1829 הצאר ניקולאי הראשון גזר על היהודים גזרת הגירוש, אך השלטונות המקומיים ניסו בכל תוקף להתנגד, והצליחו לדחות את הגירוש עד 1832 ואחר־כך עד 1834. רק לבעלי ספנות אושר להישאר.
כלכלת העיר ירדה משמעותית בתקופה זו, בגלל מחסור ביהודים.
ב־1859 הצאר אלכסנדר השני בגלל לחץ תושבי העיר אישר לסוחרים שוב להתיישב בעיר וב־1866 כל ההגבלות בוטלו.
בין 1860 ל-1890 שימש כרב הקהילה הרב אברהם דוד לבוט, שהוחלף בתורו על ידי נכדו הרב מאיר שלמה ינובסקי.
ב-1891 מונה הרב ישראל אייזנשטיין על ידי ה"פולנים" (יוצאי מערב אוקראינה) לרב לצד הרב החב"די, ובשנים 1917–1922 כיהן במקומו הרב מרדכי דב איידלברג.
ב־1881 למרות גל הפוגרומים שעבר בכל המדינה, בניקולייב היה שקט.
ב-1902 נולד בעיר מנחם מנדל שניאורסון, הרבי מחב"ד לעתיד.
ב־1905 בעקבות גל הפוגרומים ברוסיה הציונים ארגנו גדודים להגנה יהודית, ומספר חברי סיעה זו עלה בין יהודי העיר.
בתקופת מלחמת האזרחים מ־1918 עד 1920 העיר ידעה מספר פוגרומים נוספים, אך מספר הנרצחים היה מועט.
הייבסקציה רדפה את הגורמים הדתיים, והרב האחרון שמואל שניאורסון נאסר ומת זמן קצר לאחר שחרורו.
בתקופת השואה כ־15,000 יהודים שלא הצליחו להימלט נרצחו על ידי הנאצים.
אהרן חריטונוב, חסיד חב"ד, מלחין.
משה חריטונוב, חסיד חב"ד, מלחין,
עמנואל הרוסי, סופר, משורר ופעיל ציוני.
(1903-1979), אחד משיריו המפורסמים שכב בני נודע בלחנו של שלום חריטונוב.
יעקב טימן, משחקניו הבולטים וממייסדיו של תיאטרון המטאטא בין כותבי המערכונים ומייסדיו של התיאטרון נמנה גם עמנואל הרוסי.
רבי מנחם מנדל שניאורסון, מנהיג חסידות חב"ד האחרון.
מיקולה ויקטורוביץ' אבילוב (באוקראינית: Мико́ла Ві́кторович Аві́лов; נולד ב-6 באוגוסט 1948) הוא אתלט יהודי-סובייטי בעבר.
הוא אלוף אולימפי ושיאן עולם בקרב עשר ממינכן 1972.
אבילוב נולד באודסה, אוקראינה למשפחה יהודית.
את ראשית דרכו כאתלט עשה אבילוב במועדון דינמו אודסה.
באולימפיאדת מקסיקו סיטי (1968) הוא סיים במקום רביעי בקרב עשר בתוצאה של 7909 נק'.
באוניברסיאדה שנערכה בטורינו בשנת 1970 זכה אבילוב במדליית זהב בקרב עשר (7803 נק').
באולימפיאדת מינכן (1972) זכה במדליית זהב בקרב עשר בשיא עולם חדש של 8454 נקודות.
שיא זה החזיק מעמד 3 שנים ונשבר על ידי ברוס ג'נר מארצות הברית (8524 נקודות).
באולימפיאדת מונטריאול (1976), זכה אבילוב במדליית ארד בקרב עשר בתוצאה של 8369 נקודות ולא הצליח להגן על תוארו.
במדליית זהב זכה ג'נר בשיא עולם חדש של 8618 נקודות ובמדליית כסף זכה גידו קרצ'מר ממערב גרמניה (8411 נקודות).
במבחנים לאולימפיאדת מוסקבה (1980) סיים אבילוב במקום חמישי ולא הצליח להיכלל בנבחרת של ברית המועצות.
לאחר שפרש מספורט תחרותי החל לעבוד כמאמן.
אבילוב נשוי לוולנטינה קוזיר אתלטית בעבר, בעלת מדליית ארד אולימפית בקפיצה לגובה ממקסיקו סיטי 1968. הזוג מתגורר באודסה.
בשנת 1972 הוענק לאבילוב עיטור פועלי הדגל האדום.
מיקולה יאנוביץ' אזארוב (נולד בשם: ניקולאי איאנוביץ' פאכלו, באוקראינית: Мико́ла Я́нович Аза́ров; נולד ב-17 בדצמבר 1947 בקאלוגה, רוסיה) הוא פוליטיקאי אוקראיני, יושב ראש "מפלגת האזורים", שכיהן החל ממרץ 2010 ועד ינואר 2014 כראש ממשלת אוקראינה.
הוא שימש בשנים 2005-2002 ובשנים 2006–2007 כסגן ראש הממשלה ושר האוצר בממשלות בראשות ויקטור ינוקוביץ'.
החל מדצמבר 2003 עד לינואר 2004 היה ממלא מקום של ראש הממשלה.
בעקבות ניצחונו של ויקטור ינוקוביץ' בבחירות לנשיאות בשנת 2010 החליף אזארוב את ינוקוביץ' בראשות מפלגתם, מפלגת האזורים, והתמנה לראש ממשלה.
אזארוב הוא גאולוג בהכשרתו, בעל תואר דוקטור, ומשנת 1991 פרופסור באוניברסיטה הטכנית הלאומית בדונצק.
בשנים 1996–2002 כיהן כראש רשות המסים של אוקראינה.
באוגוסט 2015 הקים בגלות מוסקבה "ועד להצלת אוקראינה".
ממשלת קייב ביקשה את הסגרתו.
אזארוב נולד ב-1947 בקלוגה ברוסיה, תחת השם ניקולאי פאכלו כבן ליאן רוברטוביץ' פאכלו, מהנדס מכרות ממוצא אסטוני ורוסי, יליד מחוז ייגבה, ויקטרינה קוואסניקובה, ממוצא רוסי.
מפני שבעת הולדתו הוריו לא היו נשואים רשמית, הילד קיבל את שם המשפחה של סבתו מצד האם - אזארוב.
הוא גדל אצל אותה סבתא בכפר שלה, אזארובו.
לפי מקורות אחרים - שאל מאוחר יותר את שם המשפחה הרוסי שלו מאשתו - ליודמילה אזארובה.
אזארוב הצטיין בלימודיו בבית ספר וסיים את התיכון עם מדליית כסף.
למד לאחר מכן גאולוגיה-גאופיזיקה באוניברסיטת מוסקבה ובשנת 1971 סיים בה דוקטורט בגאולוגיה ומינרלוגיה.
בהמשך עבד עד שנת 1976 כמהנדס בחברת הפחם של העיר טולה.
בשנים 1976–1984 עבד במחלקת המחקר ותכנון בנייה של מכון הפחם בעיר נובומוסקובסק שבמחוז טולה.
במאי 1984 עבר אזארוב לדונצק, באוקראינה, והתמנה שם לסגן מנהל המכון הגאולוגי הממלכתי האוקראיני.
החל משנת 1991 היה לפרופסור באוניברסיטה הטכנית הלאומית של דונצק.
בשנת 1997 נבחר לחבר בהתכתבות של האקדמיה האוקראינית למדעים.
בשנת 1990 אזארוב השתתף בקונגרס ה-28 של המפלגה הקומוניסטית של ברית המועצות והצטרף לסיעת האופוזיציה "המצע הדמוקרטי".
בשנים 1991–1992 היה פעיל בתנועה לתחיית הדונבאס.
אחרי התפרקות ברית המועצות והכרזת עצמאות אוקראינה, הוא נמנה עם ראשי הקונגרס האזרחי של אוקראינה.
בדצמבר 1992 התקבל להנהגת מפלגת העבודה האוקראינית שהוקמה על ידי ראשי התעשייה מדרום מזרחה ודרומה של המדינה.
מטעם מפלגה זו נבחר בשנת 1994 לראשונה כחבר בפרלמנט האוקראיני.
מטעם אזור של העיר דונצק.
בשנים 1995–1997 היה חבר בוועדת הכספים של הפרלמנט ופעל במסגרת הסיעה הבין-אזורית שתמכה בנשיא לאוניד קוצ'מה.
החל מנובמבר 2000 היה אזארוב חבר בהנהלת מפלגת העבודה במתכונת שלה החדשה - "מפלגת התחייה האזורית" «סולידריות העבודה של אוקראינה» ששינתה בשנת 2001 את שמה ל"מפלגת האזורים"
בין נובמבר 2002 לפברואר 2005 כיהן מיקולה אזארוב כמשנה לראש הממשלה ושר האוצר של אוקראינה בממשלה בראשות ויקטור ינוקוביץ'.
במהלך הקדנציה של ממשלה זו יושמה תוכנית רפורמות כלכליות, ביניהן רפורמות פיסקליות, של המיסים והקצבאות.
אזארוב היה ממלא מקום ראש הממשלה בין 7 בדצמבר 2004 ל-28 בדצמבר 2004 אחרי שינוקוביץ' פוטר על ידי הנשיא קוצ'מה באמצע הבחירות לנשיאות.
אחרי סיבוב ההצבעה השנייה, ניסה ינוקוביץ' לחזור לראשות הממשלה אך לא הצליח והתפטר ב-31 בדצמבר 2004. הממשלה התפטרה רשמית ב-5 בינואר 2005 ואזארוב התמנה שוב לממלא מקום ראש הממשלה.
שימש בתפקיד זה עד להשבעתו של השניא החדש ויקטור יושצ'נקו והוחלף בתפקיד על ידי יוליה טימושנקו ב-24 בינואר 2004.
בשובו של ינוקוביץ' לשלטון באוגוסט 2006 התמנה שוב אזארוב כבן ברית נאמן שלו, כשר האוצר ומשנה לראש הממשלה.
כראש ממשלה החל ממרץ 2010 עומד אזארוב בראש קואליציה של מפלגת האזורים, המפלגה הקומוניסטית האוקראינית והגוש ליטווין, וכן חברי פרלמנט אחדים ממפלגות אחרות.
כדי להסביר את היעדרות הנשים ממשלתו, טען אזארוב ב-19 במרץ 2010 ש"ביצוע רפורמות בעת משבר אינה מתאימה לנשים" טענה שעוררה ביקורות רבות.
מן החוגים הלאומנים נמתחה עליו בקורת גם בגלל שליטתו החלשה בשפה האוקראינית.
ב-21 בנובמבר 2013 ממשלת אזארוב הורתה להשעות את ההכנות להסכם התחברות בין אוקראינה ובין האיחוד האירופי, החלטה שעוררה בהמשך הפגנות המוניות הידועות כ"אירומיידאן".
הפגנות שהביאו לכך שבינואר 2014 הוא הגיש את התפטרותו לנשיא.
לאחר התפטרותו שהה זמן מה בווינה.
במרץ 2014 הטילה עליו הנציבות האירופית סנקציות בחשד להברחת כספים מחוץ לאוקראינה.
בשנת 2010 בוטלו הסנקציות נגדו.
אזארוב פרסם 112 מאמרים מדעיים, וחיבר בשותפות ספרים, בתחום הגאולוגיה והכלכלה.
מיקולאי אזארוב נשוי לליודמילה, ולזוג נולד בן אחד, אולקסי אזארוב, איש עסקים יליד 1971.
ב-3 באוגוסט 2015 הצהיר אזארוב, שגלה למוסקבה, כי הוקם "ועד להצלת אוקראינה" בראשות ולודימיר אוליניק ובראשותו, המסתייג מהנשיא לשעבר ויקטור ינוקוביץ', ושולל לגיטימציה לשלטונו של הנשיא פטרו פורושנקו ומתכוון לפעול להדחתו.
שלטונות אוקראינה פתחו בתחילת שנת 2015 הליכים להסגרתו של אזארוב לאוקראינה.
באוקטובר 2021, בית המשפט הנפתי פצ'רסקי בקייב עצר שלא בפניו את מיקולה אזארוב באשמת בגידה מדינית: בית המשפט כלל את החתימה על הסכמי חרקוב על משך השהות של צי הים השחור של הצי הרוסי בקרים.
ב-3 בדצמבר 2025, אזארוב נידון שלא בפניו על ידי בית משפט בקייב ל-15 שנות מאסר עם הלאמת רכוש.
אחרי 2014 התגורר אזארוב בכפר הקוטג' היוקרתי "מונוליט" שבכביש נובוריז'סקויה שוסה במחוז מוסקבה.
1998 - עיטור ולדימיר הקדוש
1998 - העיטור הדוכס הגדול גדימינאס של ליטא - בדרגת קצין
2000 העיטור להצטיינות של אוקראינה דרגה 1
2004 עיטור הנסיך ירוסלב הנבון דרגה 5
2007 - יקיר האזור דונצק
2007 - עיטור הידידות של רוסיה - מטעם הנשיא ולדימיר פוטין
2009 - עיטור הצלב הגדול של מסדר ריו ברנקו של ברזיל - בדרגת אביר
2011 - עיטור הקבר הקדוש מטעם הפטריארכיה האורתודוקסית בירושלים
2012 - עיטור הכבוד של רוסיה
2013 - האות להצטיינות מטעם ראש הכנסייה האורתודוקסית האוקראינית
2017 - Судьбу не выбирают (את הגורל לא בוחרים) רומן היסטורי - ב־2 כרכים
מחוז מיקולאייב (באוקראינית: Миколаївська область) הוא אחד ממחוזות אוקראינה, שוכן בדרום-מרכז המדינה, ובירתו העיר מיקולאייב.
שטח המחוז כ-24.5 אלף קמ"ר, מדורג במקום ה-14 בגודלו, ומהווה 4.07% משטחה הכולל של אוקראינה.
בשנת 2014 התגוררו במחוז 1,166,210 תושבים, נתון המדרג אותו במקום ה-18 באוקראינה.